সংঘর্ষ (পদার্থবিজ্ঞান)
সংঘর্ষ (ইংরেজি: Collision) বা সংঘাত বলতে অতি অল্পসময়ের জন্য বৃহৎ কোন বল ক্রিয়া করে বস্তুর গতির হঠাৎ ও ব্যাপক পরিবর্তন করাকে বোঝায়। ক্রিকেট ব্যাট দিয়ে বলকে আঘাত করা, ক্যারামের স্ট্রাইকার দিয়ে গুটিকে আঘাত করা, কামান থেকে গোলা নিক্ষেপ, ইত্যাদি এর অন্তর্গত। একটি আলফা কণা যখন স্বর্ণ নিউক্লিয়াসের অতি নিকটে আসে, তখন তারা পরস্পরকে প্রচন্ড ভাবে বিকর্ষণ করে, এটিও সংঘর্ষ।